**workshop 23.6.2025**

Zákon, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov a ktorým sa menia a dopĺňajú niektoré zákony

|  |  |
| --- | --- |
|  |  |

|  |  |  |  |  |  |  |
| --- | --- | --- | --- | --- | --- | --- |
| **Číslo** | **Subjekt** | **otázka** | **bod zákona** | **§** | **Vyhodnotenie** | **Odôvodnenie** |
|  | **Klub 500** | Ustanovenie §45 definuje trojstranný obchod; jeho podstatou je skutočnosť, že sa na ňom zúčastňujú tri osoby identifikované pre daň v troch rôznych členských štátoch. Z uvedeného dôvodu je vhodné **lepšie špecifikovať navrhované znenie ustanovenia** §45 ods. 3 v kontexte na inštitút trojstranného obchodu | 11. | § 45 ods. 3 | **V** | Bližšie vysvetlené v dôvodovej správe. Zároveň ide o pravidlo pre vyhotovenie faktúry výlučne pre zahraničnú osobu v pozícii 1. odberateľa v SR. Ak je táto osoba z iného ČŠ EÚ, použijú sa fakturačné pravidlá toho ČŠ, v ktorom je usadená. |
|  | **Klub 500** | Z navrhovaného znenia §51 ods. 2 je vypustený text „ právo na odpočítanie dane vykoná platiteľ najneskôr posledné zdaňovacie obdobie kalendárneho roka, v ktorom právo na odpočítanie vzniklo“.  Prosíme o **uvedenie dôvodu vypustenia tejto možnosti**.  Zároveň **navrhujeme ponechať možnosť uplatnenia odpočítania do konca kalendárneho roka** (ako platí v súčasnosti), nakoľko navrhované znenie prinesie zvýšené administratívne zaťaženie z dôvodu povinnosti podávania dodatočných daňových priznaní | 13. | § 51 ods. 2 | **N** | Spresňujú sa pravidlá momentu uplatnenia práva na odpočítanie dane v súlade so smernicou 2006/112/ES.  Dôvodom je na jednej strane zníženie administratívnej záťaže v prechodnom období (dáva nám to možnosť nevykazovať údaje B.2 v KV DH) a na druhej eliminácia nesúladov pri vykazovaní údajov v KV DPH a podvodných konaní (FRSR identifikovalo, že len v období 01/24 – 04/25 je celková hodnota nespárovaných transakcií v dôsledku uplatnenia mechanizmu podľa § 51 ods. 2 ZDPH takmer 207 mil. eur) |
|  | **SAPPO** | Čo sa myslí pod pojmom „**faktúra v inej podobe**“? | 25. | § 71 ods. 1 písm. a) bod 3 | **V** | Iná ako elektronická faktúra v ustanovenom formáte alebo zjednodušená faktúra, ak možnosť vyhotoviť faktúru v inej podobe ustanovuje zákon (napr. listinná podoba, PDF..). Doplníme do dôvodovej správy. |
|  | **SAPPO** | Druhá otázka smeruje k **všeobecnému záväznému predpisu, ktorý ešte musí Ministerstvo financií vydať** k formátu a technickým požiadavkám týkajúcim sa elektronickej faktúry a taktiež o formáte jednotnej dátovej správy.  **Veľké spoločnosti budú potrebovať náležitý čas /minimálne 1 kalendárny rok/ na úpravu účtovných a IT** systémov. Uvítali by sme dostatočne dlhý časový priestor medzi vydaním vyššie uvedených právnych prepisov so zverejnením technickej špecifikácie dátových správ a účinnosťou predmetného zákona. | 25. | § 71 ods. 1 písm. b) bod 2 | **V** | Cieľom je poskytnúť dostatočnú legisvakančnú dobu nielen pokiaľ ide o novelu zákona o DPH, ale aj VZPP.  Ihneď po ustálení legislatívneho textu sa začnú práce na podzákonných normách tak, aby boli publikované čo najskôr po nadobudnutí platnosti zákona. |
|  | **SAPPO** | Znamená to, že **môžu byť dve normy a dva rôzne typy technických požiadaviek**, podľa toho, či ide o cezhraničnú transakciu alebo tuzemskú? | 25. | § 71 ods. 1 písm. b) bod 1 a 2 | **V** | Norma bude vždy len jedna EN 16931. Smernica pripúšťa dve syntaxe (UBL 2.1 a CII-D16B). Tuzemské transakcie budú postavené na formáte Peppol BIS 3.0 (UBL 2.1) |
|  | **SPPK** | Kto zabezpečuje elektronickú pečať na odoslanej faktúre? Je to systém, ktorý faktúru vytvára, alebo elektronický poštár/ provider, ktorý faktúru doručuje? | 27. | § 71 ods. 3 písm. b) | **T** | Technická otázka  SP: elektronický poštár/provider  Podrobnejšie informácie:  Vyhotovenie faktúry = vytvorenie faktúry v účtovnom systéme/portáli.  Podpísanie správy, v ktorej je faktúra = keď provider dodávateľa stiahne certifikát providera odberateľa, ktorý je dostupný v systéme SMP a podpise/zašifruje správu s faktúrou (čiže nepodpisuje sa samotná faktúra, ale správa – obálka, v ktorej je vložená faktúra)  Zaslanie faktúry = moment keď provider dodávateľa dostane od providera odberateľa Receipt (Návratku) o úspešnom doručení providerovi odberateľa  Prijatie faktúry = keď sa podarí správu s faktúrou rozšifrovať, otvoriť a uložiť a odoslať Receipt (návratku) providerovi dodávateľa  Reportovanie C2 = keď C2 dostane Receipt od C3  môže začať c2 reportovať na C5  Reportovanie C3 = keď odošle C2 Receipt (návratku) do C2  Sprístupnenie = keď C3 umožní download e-fa pre C4 (cez web alebo API) |
|  | **LIDL** | v § 71 ods.3, písm. b bude od 1.1.2030 zaručený elektronicky podpis nahradený kvalifikovaným podpisom. Bude to jediná forma zabezpečenia elektronickej faktúry, alebo budú zachovane aj iné možnosti (kontrolné mechanizmy ako v súčasnosti, napr. EDI)? | 27. | § 71 ods. 3 | **V** | Nejde o nahradenie, ale spresnenie terminológie. Termín zaručený elektronický podpis sa používal v minulosti. Kvalifikovaný podpis nahradil zaručený elektronický podpis. Doplníme v dôvodovej správe.  Spôsoby zabezpečenia ostávajú nedotknuté. |
|  | **ASSECO, KROS, STORMWARE** | 1. Rozumieme, že elektronickú faktúru v štruktúrovanom formáte bude musieť od 1.1.2027 prijímať každá osoba, t. j. aj zdaniteľná osoba, neplatiteľ DPH, aj nezdaniteľná právnická osoba. Je možné, aby sa tieto osoby dobrovoľne zapojili a využili **možnosť vystavovania elektronických faktúr v štruktúrovanom formáte bez povinnosti oznamovania údajov na FS SR**? Vychádzame z predpokladu, že FR SR určí spôsob zabezpečenia prijatia efaktúry cez platformu Peppol... 2. Ak je **neplatiteľ DPH a nie je registrovaný v Peppol sieti, ako sa dozvie, že sa musí registrovať** do siete Peppol, aby vedel prijať e-FA z Peppol? | 28. | § 71 ods. 5 | **V** | 1. Zákon túto možnosť pre tieto osoby pri tuzemských zdaniteľných obchodoch neustanovuje ako povinnosť. Pre tieto osoby však nie je vylúčená možnosť vyhotovovať elektronické faktúry v štruktúrovanom formáte. Platí čl. 2 ods. 3 Ústavy SR.  Návrh zákona však s účinnosťou od 07/2030 ukladá zdaniteľným osobám registrovaným podľa § 7 a § 7a v § 72 ods. 2 povinnosť vyhotoviť elektronickú faktúru pri vybraných cezhraničných dodaniach tovarov alebo služieb. V nadväznosti na tieto transakcie im vzniká oznamovacia povinnosť podľa § 80 ods. 3 s účinnosťou od 1.7.2030.  2. Vyplýva z návrhu § 71 ods. 5 a § 7a ods. 1 (bod 6. návrhu zákona) |
|  | **LIDL** | Faktury z/do 3.statov (napr. UK, USA) budeme musiet aj po 1.7.2030 prijímať resp. vystavit v inej podobe (napr. email, pdf)? | 32. | § 72 ods. 10 | **V** | Pri dodaní do 3. štátov bude môcť platiteľ alebo zdaniteľná osoba vyhotoviť faktúru v inej podobe ako je elektronická faktúra pre zdaniteľnú osobu.  Zahraničná osoba z 3. štátu bude môcť vyhotoviť faktúru aj v inej podobe ako je elektronická faktúra pri dodaní T alebo S s miestom dodania v tuzemsku. |
|  | **SAPPO** | Prosíme o zdôvodnenie skrátenia lehoty na vyhotovenie faktúry. | 33. | § 73 ods. 1 | **V** | Súlad so smernicou 2025/516 – článok 5 – bod 6. V prípade cezhraničných faktúr neexistuje iná možnosť. Z uvedeného dôvodu sa ustanovuje rovnaká lehota aj pre tuzemské transakcie (t. j. eliminácia duality v prípade zachovania súčasnej lehoty 15 dní odo dňa dodania T/S) |
|  | **APZD** | **Namietame skrátenie lehoty** na vystavenie elektronickej faktúry **z 15 na 10 dní**. Návrh **zákona neobsahuje racionálne zdôvodnenie tejto zmeny**. V aplikačnej praxi je 15 dňová lehota zaužívaná a jej významné skrátenie by si vyžadovalo úpravy procesov a vzťahov. | 33. | § 73 ods. 1 | **V** | Súlad so smernicou 2025/516 – článok 5 – bod 6. V prípade cezhraničných faktúr neexistuje iná možnosť. Z uvedeného dôvodu sa ustanovuje rovnaká lehota aj pre tuzemské transakcie (t. j. eliminácia duality v prípade zachovania súčasnej lehoty 15 dní odo dňa dodania T/S) |
|  | **ASSECO, KROS, STORMWARE** | 1. **čo sa rozumie pod pojmom**: poradové číslo faktúry založené na jednej alebo viacerých sériách, ktoré jednoznačne identifikujú faktúru? 2. Myslené na **splátkové kalendáre**? 3. Toto nebude možné v prechodnom období od 01.01.2027 do 30.06.2023 (**chýba to v §85n).** | 37. | § 74 ods. 1 písm. c)  § 85n??? – chýba § 74 ods. 1 písm. c) | **V, A, L** | K bodu 1 a 2 - ide o legislatívne dosiahnutie úplného súladu so smernicou 2006/112/ES, v praxi neočakávame žiadne zmeny  Pokiaľ ide o druhú otázku, nie je celkom zrejmé, čo sa má na mysli pod pojmom „splátkový kalendár“... ak ide o dodanie tovaru podľa § 8 ods. 1 písm. c) ZDPH, vyhotovuje sa faktúra v celom rozsahu pri odovzdaní tovaru, t.j. splátky nepodliehajú DPH  V zásade je však možné konštatovať, že formáty súladné s EU normou 16931 nepodporujú znenie aktuálne platného § 75 ods. 2 ZDPH. Preto ani § 85n neumožňuje považovať dohodu podľa § 75 ods. 2 za e-faktúru. |
|  | **ASSECO, KROS, STORMWARE** | **Rieši sa len v §§ platné od 01.07.2030** a to:  ***§74 ods. 1 c) poradové číslo faktúry*** *založené na jednej alebo viacerých sériách (myslené na splátkové kalendáre ???), ktoré jednoznačne identifikuje faktúru.* | 37. | § 85n  /chýba § 74 ods. 1 písm. c)/ | **A, L** | bude upravené – účinnosť od 1.1.2027 |
|  | **ASSECO, KROS, STORMWARE** | 1. **Rozumieme, že aktuálne platný § 75 ods. 2** (napr. súhrnné faktúry vo forme splátkových kalendárov a dohôd o platbe nájomného) **ostáva v platnosti aj v období od 1.1.2027 až 30.6.2030**. Podľa bodu 50 (§ 85n ods. 7) návrhu novelyzákona o DPH **môže platiteľ vyhotoviť za viac samostatných dodaní** tovarualebo služby 1 **súhrnnú elektronickú faktúru** iba v prípade, že k dodaniu došlo **iba v rámci 1 kalendárneho mesiaca**. Znamená to, že dodávatelia (platitelia DPH) budú musieť vystavovať elektronické faktúry za každý kalendárny mesiac a tieto reportovať na FS SR? 2. **Ako sa bude postupovať pri vystavovaní takýchto elektronických faktúr od 1.7.2030**? | 42. | § 75  § 85n??? – chýba § 75 ods. 2 | **V, L** | 1. Nie, § 85n ods. 7 neumožňuje od 1.1.2027 vyhotovenie SV podľa § 75 ods. 2. Bude vysvetlené v dôvodovej správe 2. Táto možnosť nebude v zákone upravená ani po 2030. |
|  | **APZD** | **Navrhujeme zachovať aj § 75 ods. 2**, podľa ktorého sa za súhrnnú faktúru považuje aj dohoda o platbách nájomného, ktorá je súčasťou nájomnej zmluvy | 42. | § 75 | **V, L, T** | Nie je to možné, EÚ norma 16931 takúto dohodu nepripúšťa. |
|  | **SAPPO** | § 78 ods. 9 – „Zo zjednodušených faktúr podľa § 71 ods. 6 písm. a) a b) uvádza platiteľ, ktorý prijíma tovar alebo službu v daňovom priznaní celkovú sumu základov dane, celkovú sumu dane a celkovú sumu odpočítanej dane zo všetkých **prijatých zjednodušených faktúr za zdaňovacie obdobie, v ktorom sa zjednodušené faktúry vyhotovili**.“  **Prijatie zjednodušenej faktúry nemusí byť totožné s obdobím, kedy dodávateľ faktúru vyhotovil.** | 43. | § 78 ods. 9 | **V** | Ide o súvis s navrhovaným § 51 ods. 2. |
|  | **LIDL** | Podľa novej formulácie §78 bude platiteľ DPH uvádzať v daňovom priznaní údaje z faktúr tak ako v kontrolnom výkaze? Počíta MF SR aj s možnosťou predvyplnenia údajov v daňovom priznaní zo strany finančnej správy (ako napr. v Grécku)? | 43. | § 78 | **V** | Podľa návrhu ide len o údaje z časti KV DPH B.3 až B.3.2 a v časti C v rozsahu týkajúcom sa bad debt relief.  S predvyplnením DP sa uvažuje. |
|  | **SAPPO** | Návrh zákona upravuje povinnosť oznamovať všetky údaje o vystavených a dokonca aj prijatých faktúrach, takže **z nášho pohľadu je mesačné reportovanie Kontrolného výkazu neefektívne a zbytočné**, lebo všetky údaje o zdaniteľných obchodoch už finančná správa má. **Počíta návrh zákona so zrušením reportovanie Kontrolného a Súhrnného výkazu?** | 44.  45. | § 78a  § 80 | **V** | Zrušenie SV a KV DPH od 1.7.2030.  V prechodnom období od 1.1.2027 – 30.6.2030 KV DPH v obmedzenom rozsahu, len tie údaje, ktoré sa v tomto období digitálne nereportujú.  V opačnom prípade by finančná správa stratila značnú časť údajov, čo je v rozpore s úsilím vlády zefektívniť boj proti daňovým únikom. |
|  | **Klub 500** | Porozumeli sme správne, že od 1.7.2030 súhrnný výkaz zaniká a údaje z tohto bodu budú zasielané pri vystavovaní faktúr (nepôjde o samostatné tlačivo)? | 44.  45. | § 78a  § 80 | **V** | áno |
|  | **LIDL** | ak to spravne chapeme, podavanie kontrolneho vykazu a suhrnneho vykazu bude od 1.1.2030 zrusene? | 44.  45. | § 78a  § 80 | **V** | Áno, ale až od 1.7.2030 |
|  | **SAPPO** | Chápeme správne, že sa v tomto bode **jedná len o cezhraničné dodania v rámci členských krajín EUR?**  Dodania mimo EU nepodliehajú oznamovacej povinnosti? | 45. | § 80 | **V** | obidve otázky - áno |
|  | **SPPK** | **Kto zabezpečuje Oznámenie podľa § 80. Je to systém, ktorý faktúru vytvára, alebo elektronický poštár/ provider,** ktorý faktúru doručuje?   * Modelový príklad:   PO - občianske združenie, nezisková organizácia, platiteľ DPH, registrovaný za platiteľa podľa § 4 od 1.1.1995. OZ príjemcom faktúr z celého Slovenska a aj iných členských štátov Európskej únie od platiteľov DPH aj od neplatcov.  Bude OZ podliehať elektronickej fakturácii?  Ak by sme nepodliehali povinnej elektronickej fakturácii, bolo by pre OZ výhodné zapojiť sa do tohto systému z dôvodu, že faktúry z tohto systému iba prijímali? | 45. | § 80 | **T** | Technická otázka  elektronický poštár/provider, ktorý bol poverený daňovým subjektom na zasielanie faktúr a reportovanie údajov z faktúr  zodpovedný je ten, kto je povinný e-fa vyhotoviť  Pokiaľ ide o povinnosť e-fakturácie, pri tuzemských dodaniach platiteľ, pri cezhraničných B2B transakciách aj zdaniteľná osoba |
|  | **APZD** | **Navrhujeme z oznamovaných údajov vypustiť údaj podľa § 74 ods. 1 písm. f)** zákona o DPH. Oznamovanie údajov o „**množstve a druhu dodaného tovaru alebo rozsahu dodanej služby**“ bude v praxi spôsobovať problémy. Nie sme si vedomí usmernení alebo metodiky v tejto veci. Spoločnosti k tomu môžu pristúpiť rôzne. Od jednoduchého oznámenia typu „dodanie tovaru podľa zmluvy“ až po detailne oznámenie tisícov položiek alebo číselných kódov. Ak nebude existovať usmernenie/metodika, pre finančné riaditeľstvo bude oznámenie tohto údaju prakticky nepoužiteľné. | 45.  46.  50. | § 80 ods. 5  § 80a ods. 3 a 4  § 85n ods. 8 a 9 | **N** | Nemožnosť vypustenia – povinný údaj v zmysle smernice 2025/516 |
|  | **Klub 500** | Porozumeli sme správne, že oznámeniu nepodlieha odpočítanie dane (uplatnený nárok na odpočet DPH), tzn. odpočítanie dane bude oznamované len kumulatívne cez daňové priznanie? | 45.  46. | § 80  § 80a | **V** | Áno. Oznámeniu podliehajú len údaje o dodaní tovaru a služby a nie údaje o výške nároku na odpočítanie dane. |
|  | **ASSECO, KROS, STORMWARE** | V prípade, že platiteľ DPH vystaví elektronickú faktúru, ktorá obsahuje súčasne zdaniteľné plnenia (s DPH) aj plnenia oslobodené od dane (napr. podľa § 28 až 43 alebo § 47 zákona o DPH), ako má postupovať pri oznamovaní údajov finančnému riaditeľstvu podľa § 80a?  Budú sa údaje týkajúce sa zdaniteľných plnení oznamovať finančnému riaditeľstvu, zatiaľ čo údaje o oslobodených plneniach sa oznamovať nebudú a budú vstupovať len do daňového priznania k DPH?  Alebo je možné, aby platiteľ oznámil aj oslobodené plnenia dobrovoľne prostredníctvom elektronickej faktúry, a v takom prípade ich už neuvádzal v daňovom priznaní k DPH? | 46. | § 80a ods. 1 | **V** | Pri oslobodených tuzemských plneniach podľa § 28 až 42 – nie je povinnosť vyhotoviť e-FA- údaje by sa nemali oznamovať.  Kombinácia faktúry zahŕňajúcej domáce plnenie a súčasne plnenie oslobodené od DPH podľa § 43 až 47 je ťažko predstaviteľná. |
|  | **RÚZ** | Oznamovanie údajov Finančnému riaditeľstvu sa netýka oslobodených dodaní podľa § 28 až §42 a oslobodených dodaných plnení podľa §28 až §43 a §47. Prečo nie sú z oznamovania vyňaté aj iné oslobodené dodania, t.j. služby podľa § 48 ods. 8 (služby súvisiace s dovozom tovaru) a tovaru  podľa § 48ca, § 48d a § 48e (dodanie v colnom sklade, osobitnom sklade a daňovom sklade)? | 46. | § 80a ods. 1 a 2 | **V** | V uvedených prípadoch (§ 28-42) nie je platiteľ povinný vyhotoviť faktúru.  V ostatných prípadoch (napr. pri službe, ktorá vstupuje do ZD pri dovoze tovaru do tuzemska) táto povinnosť existuje, preto sa navrhuje aj oznamovanie údajov. |
|  | **ASSECO, KROS, STORMWARE** | Poprosíme o **upresnenie, či sa táto oznamovacia povinnosť vzťahuje na všetky prijaté elektronické faktúry**, bez ohľadu na to či si platiteľ bude nárokovať plný odpočet DPH, čiastočný odpočet DPH alebo žiadny? | 46. | § 80a ods. 4 písm. c) | **V** | Áno, oznamovacia povinnosť sa vzťahuje na všetky prijaté plnenia, pri ktorých bola povinnosť vyhotoviť e-fa |
|  | **ASSECO, KROS, STORMWARE** | FRSR sa budú **oznamovať z dobropisov len zmenené údaje**? | 46. | § 80a ods. 5 | **V** | Áno, len zmenené údaje a od 1.7.2030 aj údaj podľa § 74 ods. 1 písm. p) |
|  | **ASSECO, KROS, STORMWARE** | V súvislosti s povinnosťou oznamovať údaje finančnému riaditeľstvu „**v čase vyhotovenia** elektronickej faktúry“ podľa § 80a ods. 6 zákona o DPH, ako sa má tento čas vyhotovenia interpretovať v praxi? **Je čas vyhotovenia viazaný na nejaký konkrétny moment?**  Procesy vo firmách sú rôzne napr. fakturant/automaticky systém vygeneruje faktúru 16.04.2025 (štvrtok) z dodacích listov a následne 16.04.2025 zašle faktúru na odsúhlasenie v rámci firmy, od 17.04.2025-20.04.2025 sú Veľkonočné sviatky, potom vo firme nastane odsúhlasenie najbližší pracovný deň 21.04.2025 a v ten deň v noci sa odosiela faktúra odberateľovi. Ktorý z týchto momentov sa bude považovať za termín v zmysle ZoDPH „v čase vyhotovenia“? **Bude to moment generovania faktúry v systéme alebo schválenia faktúry alebo až moment, kedy sa v systéme odosiela faktúra odberateľovi** (tento posledný proces môže byť vo firmách nastavený automatickou obsluhou napr. v noci systém odosiela faktúry hromadne)? | 46. | § 80a ods. 6 | **V, T, L** | Na úrovni ČŠ a KOM nie je výklad tohto pojmu ustálený. MFSR zastáva názor, že za vyhotovenú faktúru je potrebné považovať takú, ktorá bola odoslaná odberateľovi. |
|  | **RÚZ** | Oznamovanie údajov Finančnému riaditeľstvu sa netýka oslobodených dodaní podľa § 28 až §42 a oslobodených dodaných plnení podľa §28 až §43 a §47. Prečo nie sú z oznamovania vyňaté aj iné oslobodené dodania, t.j. služby podľa § 48 ods. 8 (služby súvisiace s dovozom tovaru) a tovaru  podľa § 48ca, § 48d a § 48e (dodanie v colnom sklade, osobitnom sklade a daňovom sklade)? | 50. | § 85n ods. 2 | **V** | Viď otázka č. 26 |
|  | **ASSECO, KROS, STORMWARE** | Ak bude platiteľ DPH **na jednej vystavenej e-FA aj s DPH a aj oslobodené od DPH**, tak tie riadky z e-FA:   1. **Zdaniteľné dodania (t.j. s DPH) sa budú oznamovať FRSR** a 2. **Oslobodené dodania (t.j. s 0% DPH) sa nebudú oznamovať** FRSR a budú vstupovať len do DP DPH? Alebo by mohol dobrovoľne oznámiť FRSR a potom by neuvádzal v DP DPH? | 50. | § 85n ods. 2 | **V** | Viď otázka č. 25  V DP je uvádzanie oslobodených plnení povinné (viď. Čl. 250 a nasl. smernice o DPH) |
|  | **ASSECO, KROS, STORMWARE** | 1. Je potrebné **zadefinovať čo sa rozumie pod termínom „v čase jej vyhotovenia“**... 2. Čo **sa rozumie pod pojmom „názov“**? V akej štruktúre má byť oznamované – stačí označenie podnikateľského subjektu uvedené napr. Obchodnom registri SR, Živnostenskom registri SR, alebo v rozsahu, v akom to vyžaduje Obchodný zákonník v § 3a? 3. **IČ-DPH bude prázdne**? | 50. | § 85n ods. 8 | **V, T, L** | 1. Na úrovni ČŠ a KOM nie je výklad tohto pojmu ustálený. MFSR zastáva názor, že za vyhotovenú faktúru je potrebné považovať takú, ktorá bola odoslaná odberateľovi. 2. Bude upravené o meno a priezvisko zdaniteľnej osoby   3. Áno, IČ DPH bude prázdne  V čase vyhotovenia- pozri otázku č. 29 |
|  | **ASSECO, KROS, STORMWARE** | ***Podľa bodu 46 (§ 80a ods. 6 písm. b) pri tzv. self-billingu platí, že údaje oznamuje platiteľ (dodávateľ) v lehote najneskôr do piatich dní*** *odo dňa vyhotovenia elektronickej faktúry alebo odo dňa uplynutia lehoty na vyhotovenie elektronickej faktúry, ak elektronickú faktúru* ***vyhotovuje odberateľ v mene a na účet platiteľa*** *podľa odseku 1 alebo v mene a na účet zdaniteľnej osoby podľa odseku 3 písm. a).*  **Kto bude mať povinnosť oznamovať údaje z vystavenej elektronickej faktúry na FS SR a v akej lehote**, ak pôjde o elektronické faktúry vystavené **v období 1.1.2027 až 30.6.2030**? **V § 85n absentuje zadefinovanie tejto povinnosti** – t. j. oznámenie údajov v prípade **self-billing** do 5 dní | 50. | § 85n ods. 8  § 85n???  Self-billing | **V** | Do 30.6.2030 návrh zákona úpravu ako v § 80a ods. 6 písm. b) neobsahuje |
|  | **RÚZ (Republiková únia zamestnávateľov)** | **Ako má byť vo všeobecnosti riešená e-fakturácia** v prechodnom období **od 1.1.2027 – 30.6.2030** v prípade, ak je medzi zmluvnými stranami **dohodnutý self-billing** invoicing (SBI) proces? **V navrhovanej novele DPH v § 85n sa táto možnosť vystavovania e-faktúry nevyskytuje**. Je spomenutá v §80 a §80a, ktoré sú však účinné až od 1.7.2030 | 50. | § 85n???  Self-billing | **V** | Možnosť vyhotoviť faktúru odberateľom platí podľa § 72 ods. 6 (systémového ustanovenia), keďže v prechodnom ustanovení nie je self-billing pri e-FA nijako upravený |
|  | **ASSECO, KROS, STORMWARE** | V súvislosti s povinnosťou **oznámiť údaje z prijatej** elektronickej faktúry **do piatich dní odo dňa jej prijatia** podľa § 80a ods. 9 zákona o DPH, poprosíme o upresnenie:  Vzťahuje sa uvedená lehota piatich dní na **kalendárne dni alebo pracovné dni**?  V praxi môže nastať situácia, že faktúra je prijatá pred víkendom alebo štátnym sviatkom, čo môže znemožniť dodržanie lehoty, ak sa počíta v kalendárnych dňoch. **Bude v takom prípade správne, ak sa lehota posunie na najbližší pracovný deň**? Budú vedieť subjekty dodržať lehotu oznámenia? | 50. | § 85n ods. 9 | **V, L** | Ide o kalendárne dni.  Posúvanie lehoty – nie: v prípade soboty, nedele, štátneho sviatku sa lehota neposúva |
|  | **ASSECO, KROS, STORMWARE** | **Kedy bude k dispozícii tento všeobecne záväzný právny predpis** od MFSR? | 50. | § 85n ods. 10 | **V, T** | Cieľom je poskytnúť dostatočnú legisvakančnú lehotu nielen pokiaľ ide o novelu zákona o DPH, ale aj VZPP  Všeobecne záväzný predpis, z pohľadu formátu a pravidiel vystavovania faktúr bude totožný so súčasnými pravidlami a formátom Peppol BIS 3. Tieto informácie boli poskytnuté na verejnom odbornom webinári. Bez ohľadu na to, ako sa píše vyššie, počíta sa s legisvakančnou dobou. |
|  | **ASSECO, KROS, STORMWARE** | **Ako má postupovať dodávateľ, ktorému vznikne povinnosť** vystaviť elektronickú faktúru a **údaje z nej oznámiť FS SR, ak odberateľ si nesplní svoju povinnosť, ktorá mu vyplýva z bodu 28** (viď vyššie), a teda nebude technicky možné takúto elektronickú faktúru doručiť cez sieť PEPPOL a reportovať na FS SR? | 50. | § 85n ods. 11 | **T, L** | technická odpoveď: ak nebude odberateľ registrovaný v sieti Peppol, tak zaslanie faktúry zlyhá už pri pokuse o zaslanie providerom dodávateľa. V tomto prípade, je potrebné, aby dodávateľ kontaktoval odberateľa, aby si splnil svoju povinnosť.  Ak dodávateľ nevyhotoví e-Fa, lebo mu odberateľ neoznámil status zdaniteľnej osoby, na dodávateľa by nemalo byť nazerané, že si nesplnil povinnosť vyplývajúcu zo zákona o DPH.  Nebude tým ale dotknutá povinnosť dodávateľa faktúru vyhotoviť v lehote 10 dní odo dňa dodatočného oznámenia tohto statusu.  Bude explicitne doplnené do § 73 ZDPH. |
|  | **ASSECO, KROS, STORMWARE** | Bude povinnosť uchovávať **len vystavenú alebo aj prijatú e-Faktúru**, ktorá sa spracuje v účtovnom systéme napr. pri samozdanení sa priradí % sadzba DPH, **ktorú prijímateľ faktúry musí následne oznámiť t.j. odoslať cez Peppol voči FRSR**? | 50. | § 85n ods. 14 | **V, T** | Podmienky uchovávania faktúr podľa § 76 sa nemenia  V rámci siete Peppol podľa súčasného stavu k 1.1.2027 nie je zatiaľ možnosť reportovať údaje, ktorými bola faktúra obohatená počas zaúčtovania. Prijaté faktúry providerom odberateľa, ktorý prijíma v mene odberateľa, budú reportované iba tie isté údaje, tej istej zaslanej faktúry providerom dodávateľa, ktorý zasiela v mene dodávateľa.  Pri cezhraničnom dodaní tovaru alebo služieb smernica 2025/516 vyžaduje aj zasielanie údajov týkajúcich sa sadzby dane a sumy dane (čl. 226 body 9 a 10) v súvislosti s nadobudnutiami tovarov a služieb. Možnosť, ako tieto údaje v tomto prípade oznámiť, bude ešte predmetom analýzy na EK. Následne bude upravené aj pre tuzemské transakcie |
|  | **ASSECO, KROS, STORMWARE** | **Rozumieme, že v období od 1.1.2027 až 30.6.2030 bude mať odberateľ (platiteľ DPH) povinnosť oznamovať na FS SR údaje zo všetkých prijatých faktúr** k tuzemskému dodaniu tovarov a služieb, pri ktorých je osobou povinnou platiť daň dodávateľ podľa § 69 ods. 1, bez ohľadu na to, v akej výške si bude napokon odpočítavať vstupnú DPH z tejto faktúry. Zároveň, platiteľ nebude mať povinnosť vykazovať v kontrolnom výkaze v sekcii B.2 tuzemské prijaté faktúry, pri ktorých si uplatňuje odpočet DPH. **Údaje z akých prijatých faktúr bude potom uvádzať do sekcie B.2 kontrolného výkazu**? **Budú sa tu uvádzať faktúry, pri ktorých si uplatní čiastočný odpočet / žiaden odpočet?** | 50. | § 85n ods. 15 | **V** | V KV DPH sa oznamujú údaje podľa § 78a ods. 2 v obmedzenom rozsahu – t. j. údaje, pri ktorých nie je povinnosť oznamovať údaje na základe vyhotovenej alebo prijatej e-fa. Predmetné vyplýva z § 85n ods.1 a 15. Oznamovacie povinnosti podľa § 85n budú podrobnejšie opísané v dôvodovej správe |
|  | **Klub 500** | Porozumeli sme správne § 85n odsek 15, že platiteľ dane, ktorý je povinný vyhotoviť elektronickú faktúru, bude od 1.1.2027 **uvádzať v kontrolnom výkaze údaje iba v sekcii D** (ostatné sekcie nebude mať povinnosť vyplniť)? | 50. | § 85n ods. 15 | **V** | V KV DPH sa oznamujú údaje podľa § 78a ods. 2 v obmedzenom rozsahu – t. j. údaje, pri ktorých nie je povinnosť oznamovať údaje na základe vyhotovenej alebo prijatej e-fa  V zásade bude platiteľ vykazovať údaje v časti A1 (len pri tuzemských dodaniach pre zahraničnú osobu), B1, B3, C1,C2, D1 a D2. |
|  | **Slovenská banková asociácia** | V súvislosti so zavedením elektronickej fakturácie a možnosti klásť otázky si Vás dovoľujeme požiadať aj o stanovisko k rozsahu nových povinností bankového sektora vo vzťahu k oslobodeným finančným službám. Do prílohy prikladáme naše vyjadrenie (na str. 4 a 5) k predbežnej informácií, kde sú formulované požiadavky Slovenskej bankovej asociácie.  Z predbežnej informácie **nie je jasný prístup štátu k oslobodeným službách**, ktoré nepodliehajú DPH. Domnievame sa, že povinnosti uvedené v tejto predbežnej informácii sa budú dotýkať iba zdaniteľných DPH dodaní, tzn. **tých, ktoré sú oslobodené od DPH, najmä podľa § 39 zákona o DPH sa povinnosti vyplývajúce z predbežnej informácie, sa nedotknú**. Banky nebudú povinné vyhotovovať za ich oslobodené dodania elektronickú faktúru ani informácie z týchto dodaní reportovať finančnej správe. | - | Predbežná informácia | **V** | Pri oslobodených plneniach pri ktorých nie je podľa § 72 povinnosť vyhotoviť faktúru, nebude ani povinnosť vyhotoviť e-fa a ani oznámiť údaje o takýchto plneniach |
|  | **APZD** | Z návrhu novely zákona č. 222/2004 Z. z. o DPH sme vyrozumeli, že s účinnosťou od 01.01.2027 budú platitelia DPH podľa § 4, 4b a 4c povinní oznamovať údaje z tuzemských dodaní tovarov a služieb v reálnom čase (prechodné ustanovenie § 85n).  Povinné oznamovanie údajov pri cezhraničných transakciách, ktoré vychádza zo smernice, sa však plánuje až od 01.07.2030 (bod 45 novely a nový § 80).  **Nesúhlasíme a nevidíme dôvod, prečo by oznamovanie údajov z tuzemských dodaní malo až 3 roky predchádzať povinnému oznamovaniu**, ktoré má byť zavedené smernicou.  **Trváme na tom, aby bolo oznamovanie** údajov z tuzemských dodaní **dobrovoľné a aby sa zároveň zjednotil termín účinnosti od 01.07.2030**. Máme dôvod sa obávať, že 3 roky je dlhé obdobie, počas ktorého môže dôjsť k technickým zmenám a spoločnosti budú musieť implementovať zmeny opätovne, čo firmám prinesie opätovné administratívne a finančné náklady. | - | § 80  § 85n |  | Navrhovaný postup bol dostatočne zdôvodnený na workshope 23.6.2025 |
|  | **APZD** | Navrhujeme zachovať splátkové kalendáre ako daňové doklady | - | § 75 ods. 2 | **V, L** | Viď otázka 14 a 15 |
|  | **APZD** | **Obrátená fakturácia**  V praxi, a predovšetkým v automotive, je bežným postupom, že dodávateľ a odberateľ uzatvoria zmluvu o obrátenej fakturácii a odberateľ vystavuje faktúru v mene a na účet dodávateľa.  Spravidla ide o diely, dodávané na základe objednávky dodávateľa a dodávané v režime just in time, to znamená v priebehu celého pracovného dňa, skladajúceho sa z 3 pracovných zmien. Dodávatelia a odberatelia sú systémovo prepojení a denne je takto dodávaných tisíce dielov a generovaných množstvo faktúr.  Tieto skutočnosti je potrebné zohľadniť pri určení technických možností systému e-faktúry, aby tento systém nezlyhali pri spracovávaní takéhoto množstva údajov.  **Je potrebné zohľadniť všetky aspekty, spojené s obrátenou fakturáciou, nielen technické, ale aj povinnosti nahlasovania údajov.**  Zároveň nám z pripravovaného návrhu zákona vyplývajú nasledovné otázky, ktoré považujeme za potrebné zodpovedať:  V prípade,že **dodávateľ, registrovaný pre DPH na Slovensku, dodáva tovar do iného členského štátu EÚ a** zároveň **má s odberateľom** z iného členského štátu EÚ uzatvorenú **zmluvu o obrátenej fakturácii: kto bude mať nahlasovaciu povinnosť?**  **Kto bude mať nahlasovaciu povinnosť** v prípade zmluvy o **obrátenej fakturácii, uzatvorenej medzi dvomi slovenskými subjektam**i, registrovanými pre DPH na Slovensku? | - |  | **V** | Povinnosť oznamovať údaje sa vzťahuje na platiteľa (dodávateľa) ohľadom vyhotovených faktúr |
|  | **SPPK** | Bude v zmysle novej legislatívnej úpravy o digitalizácii účtovníctva povinné naďalej uchovávať fotografiu originálneho dokladu **faktúry**, alebo bude postačovať ako príloha len xml-súbor, ktorý účtovný softvér dokáže zobraziť v tvare čitateľnom ľudským okom?  Bude v zmysle novej legislatívnej úpravy o digitalizácii účtovníctva povinné naďalej uchovávať fotografiu originálneho dokladu **pokladničného bločku** alebo bude postačovať ako príloha len xml-súbor, ktorý účtovný softvér dokáže zobraziť v tvare čitateľnom ľudským okom? | - | § 76 | **V** | Uvedené už dnes vyplýva z § 76 ZDPH, |
|  | **SKDP** | 1. Akou formou budú reportované dobropisy a ťarchopisy, ktoré sa budú vzťahovať na faktúry vystavené pred 1.1.2027? Čísla originálnych faktúr nebudú v systéme zaevidované, keďže neboli vystavené a reportované v systéme. 2. Súčasťou faktúr veľmi často bývajú prílohy v PDF, bude možné tieto prílohy nahrať do systému spolu s údajmi z faktúry? 3. V akej forme bude odberateľ prijímať faktúry, či budú čitateľné alebo bude provider musieť zabezpečiť konverziu do čitateľnej formy? 4. Ako dlho bude mať odberateľ možnosť faktúru stiahnuť zo systému do svojho ERP – ako dlho bude prístupná? 5. Niektoré regulované odvetvia majú povinné náležitosti faktúr nad rámec zákona o DPH – napr. faktúra za elektrinu musí obsahovať rôzne informácie pre spotrebiteľa ohľadom vývoja spotreby za fakturované obdobie. Keďže tieto informácie nebudú povinne oznamované, akou formou budú sprístupnené odberateľovi? | - |  | **L, T** | 1. Povinnosť vyhotovovať e-FA sa podľa zákona vzťahuje na dodania uskutočnené 1.1.27 a neskôr... Opravné fa k dodaniam uskutočneným pred 2027 pôjdu režimom pôvodných fa  2. xml elektronická faktúra môže obsahovať prílohy v stanovených formátoch definovaných pravidlami Peppol BIS 3 formátu faktúry  3. Provider alebo účtovný systém musí urobiť konverziu do PDF alebo inej človekom čitateľnej podoby  4. toto bude na dohode s providerom ako dlho bude provider držať faktúry dostupné na stiahnutie. Provideri budú ponúkať archivačné služby. Avšak osoba sa môže rozhodnúť si archivovať faktúry sama  5. tieto informácie budú musieť dodávatelia presunúť do príloh faktúr |
|  | **LIDL** | Rozumieme tomu správne, že od 1.1.2027 bude v SR zavedený 4-rohovy Peppol model pre tuzemské faktúry (bez oznamovania údajov finančnej správe) a od 1.7.2030 bude aplikovaný 5-rohový Peppol model pre všetky faktúry (vrátane oznamovania údajov finančnej správe)? | - |  | **V** | Aj pri tuzemských transakciách bude 5-rohový Peppol model od 1.1.2027 |
|  |  |  |  |  |  |  |
|  |  |  |  |  |  |  |

Vyhodnotenie:

V – vysvetlené

A – akceptované

N – neakceptované

T – technická otázka na FR SR

L – legislatívna otázka MF SR